b'\n_START_ARTICLE_\nSemipalatinsko branduolinis poligonas\n_START_PARAGRAPH_\nSemipalatinsko branduolinis poligonas (rusi\xc5\xa1kai: \xd0\xa1\xd0\xb5\xd0\xbc\xd0\xb8\xd0\xbf\xd0\xb0\xd0\xbb\xd0\xb0\xd1\x82\xd0\xb8\xd0\xbd\xd1\x81\xd0\xba\xd0\xb8\xd0\xb9 \xd1\x8f\xd0\xb4\xd0\xb5\xd1\x80\xd0\xbd\xd1\x8b\xd0\xb9 \xd0\xbf\xd0\xbe\xd0\xbb\xd0\xb8\xd0\xb3\xd0\xbe\xd0\xbd) yra buv\xc4\x99s TSRS branduolini\xc5\xb3 ginkl\xc5\xb3 bandymo poligonas dabartiniame Kazachstane.\n_START_SECTION_\nPad\xc4\x97tis ir klimatas\n_START_PARAGRAPH_\nSemipalatinsko branduolini\xc5\xb3 bandym\xc5\xb3 poligonas yra \xc4\xaf pietvakarius nuo Semipalatinsko, Kazachijos step\xc4\x97je 100-300 m vir\xc5\xa1 j\xc5\xabros lygio su kaln\xc5\xb3 grandin\xc4\x97mis iki 1200 m auk\xc5\xa1\xc4\x8dio. D\xc4\x97l kontinentinio klimato vasaros ir \xc5\xbeiemos temperat\xc5\xabros labai svyruoja (vasar\xc4\x85 iki 45\xc2\xa0\xc2\xb0C, \xc5\xbeiem\xc4\x85 iki -50\xc2\xa0\xc2\xb0C), vidutiniai metiniai krituliai sudaro nuo 200 iki 300 mm.\n_START_SECTION_\nPoligono istorija\n_START_PARAGRAPH_\nJAV dar prie\xc5\xa1 branduolin\xc4\xaf Hirosimos ir Nagasakio bombardavim\xc4\x85 jau 1945 m. atliko branduolinio ginklo bandymus Alamogardo poligone Naujosios Meksikos valstijoje. Soviet\xc5\xb3 S\xc4\x85junga analogi\xc5\xa1kus bandymus prad\xc4\x97jo po ketveri\xc5\xb3 met\xc5\xb3 (1949 m.). Pagrindiniu bandym\xc5\xb3 poligonu tapo teritorija netoli Semipalatinsko. Tarp 1949 ir 1989 m. \xc4\x8dia daugiausia kariniais tikslais atlikta 500 branduolinio ginklo bandym\xc5\xb3._NEWLINE_Pasirinkta bandym\xc5\xb3 teritorija Kazachijos step\xc4\x97je apie 800 km \xc4\xaf \xc5\xa1iaur\xc4\x99 nuo Almatos buvo sunkiai prieinama ir laikyta paslaptyje._NEWLINE_Iki 1962 m. \xc5\xa1ioje 18.000 km\xc2\xb2 teritorijoje vykdyti sprogdinimai atmosferoje, daugiausia \xc5\xa1iaurin\xc4\x97je poligono dalyje. Nuo 1963 m. bandymai vykdyti gr\xc4\x99\xc5\xbeiniuose ir tuneliuose Balaplano vietov\xc4\x97je Degelio kalnuose._NEWLINE_1991 m. Semipalatinsko branduolinis poligonas buvo u\xc5\xbedarytas.'